CELEX: 62020TN0567
Language: sl
Date: 2020-09-10 00:00:00
Title: Zadeva T-567/20: Tožba, vložena 10. septembra 2020 – ML/Komisija

3.11.2020   
            
            
               SL
            
            
               Uradni list Evropske unije
            
            
               C 371/25
            
         
      Tožba, vložena 10. septembra 2020 – ML/Komisija
      (Zadeva T-567/20)
      (2020/C 371/29)
      Jezik postopka: francoščina
      
         Stranki
      
      
         Tožeča stranka: ML (zastopnika: L. Levi in M. Vandenbussche, odvetnici)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  to tožbo razglasi za dopustno in utemeljeno;
               
            Posledično:
      
                  —
               
               
                  razglasi ničnost Sklepa Komisije z dne 30. junija 2020 o zavrnitvi prijave tožeče stranke v postopku za oddajo javnega naročila št. [zaupno] (1);
               
            
                  —
               
               
                  naloži povračilo škode, ki ji je nastala zaradi izgube možnosti za oceno njene ponudbe in za oddajo naročila, ocenjeno na 1 500 000 EUR v obdobju desetih let;
               
            
                  —
               
               
                  naloži simbolično plačilo enega evra za odškodnino in obresti s pridržkom povečanja zahtevka;
               
            
                  —
               
               
                  Komisiji naloži plačilo vseh stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog: kršitev obveznosti obrazložitve. Tožeča stranka glede tega meni, da je obrazložitev izpodbijanega sklepa nezadostna zlasti glede merila v zvezi z ekonomsko in finančno sposobnostjo.
               
            
                  2.
               
               
                  Drugi tožbeni razlog: kršitev razpisne specifikacije in očitna napaka pri presoji. V skladu z izpodbijanim sklepom naj tožeča stranka ne bi izpolnjevala niti meril v zvezi z ekonomsko in finančno sposobnostjo niti meril v zvezi s tehnično in strokovno usposobljenostjo. Tožeča stranka pa meni, prvič, da bi tožena stranka na podlagi garantnega pisma, ki ga je tožeča stranka predložila, morala ugotoviti, da je merilo v zvezi z ekonomsko in finančno sposobnostjo izpolnjeno. Drugič, tožeča stranka glede merila v zvezi s tehnično in strokovno usposobljenostjo meni, da izpolnjuje merilo, po katerem je morala upravičiti upravljanje vsaj dveh kmetij z oznako [zaupno] ali katero koli drugo enakovredno oznako.
               
            
                  3.
               
               
                  Tretji tožbeni razlog: kršitev pravice do obrambe in načela dobrega upravljanja, kot sta določena s členom 41 Listine Evropske unije o temeljnih pravicah, ter kršitev načela sorazmernosti in točke 18.7 Priloge I k Finančni uredbi (2). Po mnenju tožeče stranke je tožena stranka svojo odločitev oprla na informacije, ki jih ni bilo v razpisni dokumentaciji in v zvezi s katerimi ni dovolila, da se o njih izreče, preden je na njihovi podlagi izpeljala škodljive posledice. Tožeča stranka poleg tega dodaja, da bi tožena stranka morala – če meni, da družba, ki je izdala garantno pismo, ne izpolnjuje veljavnih meril za izbor – zahtevati njeno zamenjavo in ne v celoti zavrniti ponudbe.
               
            
         (1)  Prikriti zaupni podatki.
      
         (2)  Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL 2018, L 193, str. 1).